Diari Oficial de la Generalitat Valenciana


Sumari del DOGV 8261, del 26-03-2018 (2018/1990)

Informe ambiental i territorial estratègic de la modificació puntual del Pla general d'ordenació urbana de l'illa situada entre els carrers Salvador Allende, Agres, Vistabella i Tibi d'Alcoi.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1990


Data del document
:   06-02-2018

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme

Informe ambiental i territorial estratègic de la modificació puntual del Pla general d'ordenació urbana de l'illa situada entre els carrers Salvador Allende, Agres, Vistabella i Tibi d'Alcoi. [2018/1990]  
En compliment del que disposa l'article 51.7 de la Llei 5/2015, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i del Decret de l'Alcaldia Presidència de data 6 de febrer de 2018, s'ordena la inserció de la resolució de l'aprovació de l'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual del del Pla general d'ordenació urbana entre els carrers Salvador Allende, Agres, Vistabella i Tibi d'Alcoi.  
  
A iniciativa de l'Ajuntament d'Alcoi s'ha elaborat la modificació referida en l'epígraf anterior relativa al canvi d'ús dotacional, que passarà d'educatiu a sociocultural, i la modificació dels articles 469 i 473 de la normativa urbanística, a l'efecte de permetre la simultaneïtat d'usos en les zones D1, dotacional en parcel·la entre parets mitgeres, i D2, dotacional en illa completa.  
Vistos els informes, tots favorables a la tramitació de la modificació proposada, emesos pels departaments municipals d'Arquitectura i Medi Ambient i Urbanisme, així com de les conselleries d'Educació, Investigació, Cultura i Esport i la d'Habitatge, Obres Públiques i Vertebració del Territori, es va sotmetre al coneixement de la Comissió Tècnica d'Avaluació Ambiental Estratègica de Plans i Programes de l'Ajuntament, que en la seua sessió celebrada el dia 30 de gener de 2018 es va pronunciar favorablement a la seua tramitació.  
Per tot el que s'ha exposat anteriorment i sent competent l'Alcaldia Presidència per ser l'òrgan ambiental i territorial estratègic de l'Ajuntament, amb data 6 de febrer de 2018, va resoldre:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana entre els carrers Salvador Allende, Agres, Vistabella i Tibi d'Alcoi, relativa al canvi d'ús dotacional, que passarà d'educatiu a sociocultural, i la modificació dels articles 469 i 473 de la normativa urbanística, a l'efecte de permetre la simultaneïtat d'usos en les zones D1, dotacional en parcel·la entre parets mitgeres, i D2, per no tenir efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i correspon continuar la tramitació d'acord amb el capítol III del títol III del llibre I de la mateixa llei.  
Segon. De conformitat amb el que preveu l'article 51.7 de la LOTUP, contra aquesta resolució, atés que no és un acte definitiu en via administrativa, no es pot interposar cap recurs, sense perjudici que, si és el cas, siguen procedents en via administrativa davant de l'acte d'aprovació de la modificació a què es refereix l'aprovació de l'informe objecte d'aquesta resolució.  
Tercer. D'acord amb el que es preveu en l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació.  
Quart. Notificar aquesta resolució, si n'hi ha, a les persones interessades que apareguen en l'expedient ambiental d'aquesta actuació.  
Cinqué. Comunicar aquesta resolució al Departament d'Urbanisme a l'efecte de continuar l'aprovació de la modificació i la seua inclusió en la documentació de l'expedient.  
Sisé. Disposar la inserció d'aquesta resolució, de conformitat amb el que es preveu en l'article 51.7 in fine de la LOTUP, en el Diari Oficial de la Generalitat Valenciana.  
  
Alcoi, 6 de febrer de 2018.- L'alcalde president: Antonio Francés Pérez.